b'\n_START_ARTICLE_\nLive Earth\n_START_PARAGRAPH_\nLive Earth je bil globalni koncert, ki se je dogajal 7. julija 2007. Koncert je bil dobrodelen in je sku\xc5\xa1al opozoriti prebivalstvo na onesna\xc5\xbeevanje Zemlje. Koncert je potekal na enajstih prizori\xc5\xa1\xc4\x8dih po celem svetu in je bil sestavljen iz 150 nastopov. Koncert je bilo mo\xc5\xbeno spremljati preko televizije, radia in interneta._NEWLINE_Glavni organizator je bil Kevin Wall s partnerji kot so biv\xc5\xa1i podpredsednik ZDA Al Gore, Alliance for Climate Protection, MSN in Control Room (dru\xc5\xbeba, ki je sestavila program). Logotip prireditve je vseboval sporo\xc4\x8dilo SOS v Morsejevi abecedi. Koncert je bil za razliko od Live 8 pla\xc4\x8dljiv, vendar se ga je dalo ogledati preko nekaterih televizij in interneta tudi zastonj. Koncert predvajan na MSN-u je bil najbolj gledana intenetna aplikacija. Ogledalo si ga je preko 9 milijonov gledalcev.\n_START_SECTION_\nOzadje\n_START_PARAGRAPH_\nNapoved koncerta je bila predstavljena 15. februarja 2007. Napovedal ga je Al Gore, ki se zavzema za zmanj\xc5\xa1anje globalnega segrevanja. Na to temo je posnel dokumentarec in imel \xc5\xbee ve\xc4\x8d predavanj. Al Gore je zatrdil, da je Live Earth za\xc4\x8detek tri letne turneje po svetu, ki bi opozarljala na globalno segrevanje.\n_START_SECTION_\nPodporni koncerti\n_START_PARAGRAPH_\nVeliko dr\xc5\xbeav je pripravilo podporne koncerte koncertu Live Earth. Ti konceti niso bili del koncerta Live Earth, vendar so podpirali idejo tega koncerta, zato so bili poimenova Friends of Live Earth. Tak koncert je bil tudi v Ljubljani. Nastopilo je ve\xc4\x8d doma\xc4\x8dih zvezd kot so Tinkara Kova\xc4\x8d, Avtomobili, Jadranka Juras, Peter Lov\xc5\xa1in in drugi. Slavnostni govornik pa je bil Ljubljanski \xc5\xbeupan Zoran Jankovi\xc4\x8d.'